**ELŐTERJESZTÉS**

**Tiszavasvári Város Önkormányzata Képviselő-testületének**

**2022. augusztus 30-án tartandó rendkívüli ülésére**

Az előterjesztés tárgya: **A Varázsceruza Óvodában történő ellátás szünetelésének utólagos jóváhagyása**

Melléklet:

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/12614-…./2022.

Az előterjesztést véleményező bizottságok a hatáskör megjelölésével:

A rendkívüli ülésen tárgyalandó előterjesztéseket a bizottságoknak nem kell tárgyalnia, a képviselő-testület a bizottsági vélemények nélkül dönt az előterjesztésekről.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2022. augusztus 26.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**A Varázsceruza Óvodában történő ellátás szünetelésének utólagos jóváhagyásáról**

**Tisztelt Képviselő-testület!**

Az önkormányzati tulajdonú és fenntartású **Varázsceruza Óvoda (4440 Tiszavasvári, Gombás András utca 8. B épület) felújítása hosszú idő óta kiemelten időszerű feladatunk. A beruházás két projekt keretében valósítható meg teljes körűen, az alábbiak szerint:**

1. A **Belügyminisztérium** 07.06. napján a Tiszavasvári Város Önkormányzatát támogatásban részesítette az „**Önkormányzati fejlesztések 2021” című pályázat keretein** belül. A benyújtott pályázatban a **Varázsceruza Óvoda (4440 Tiszavasvári, Gombás András utca 8. B épület) részbeni energetikai korszerűsítését valósítjuk meg.**

Eredeti tartalom szerint elsősorban a csoportszobák **nyílászáróinak a cseréje és a fűtés korszerűsítése** valósult volna meg, továbbá ezek **javítási munkái és a tisztasági festés**.

**Tekintve, hogy a projekt nem volt közbeszerzés köteles, a bekért árajánlatok alapján előkészítésre került a vállalkozási szerződés, az időközben bekövetkezett anyagár (és munkaerő ár) növekedés miatt azonban szerződéskötésre első körben nem került sor. Az ismételt költségkalkulációk alapján eredeti műszaki tartalommal a beruházás ez év tavaszán nem volt megvalósítható. Ezért, valamint a későbbiekben ismertetett „mentett” TOP-os pályázat miatti kettős finanszírozás elkerülése végett, a műszaki tartalom összehangolására/módosítására volt szükség, melynek érdekében az irányító hatósággal egyeztetéseket folytattunk.**

 A projekt kapcsán **elektronikus levél formájában** tájékoztatás kéréssel éltünk, egyrészt a **konkrét műszaki tartalom módosítás támogathatósága kérdésében**, másrészt annak érdekében, hogy a módosítással nem érintett munkanemeket megkezdhessük a folyamatosan változó anyagárakra tekintettel. A válasz alapján a **műszaki módosítás érdekében haladéktalanul benyújtottuk kérelmünket**, a költségvetés és műszaki tartalom **módosítással nem érintett munkanemek kivitelezését pedig megkezdtük.**

2. A BM-es pályázat benyújtása után 2021. decemberében lehetőségünk nyílt arra, hogy a **2016-ban beadott TOP - 1.4.1 – 15 kódszámú „A Tiszavasvári Varázsceruza Óvoda infrastrukturális fejlesztése**” című **pályázatot mentsük az igényelt 113.731.780,- Ft támogatási összeggel**.

**A 2016-ban beadott pályázat műszaki tartalma**: az alábbi felújítások szerepeltek: homlokzati hőszigetelés, tető hő és vízszigetelés, külső nyílászárók csere, napelemes rendszer telepítés, akadálymentesítés, fűtéskorszerűsítés.

3. **Pályázatok közötti összhang megteremtése, munkanemek elhatárolása:** A fentiek alapján megállapításra került, hogy a pályázatok és a megvalósult műszaki tartalom **között átfedések voltak tapasztalhatók**. Ahhoz, hogy az óvodai épület megfelelően felújításra kerüljön, és a kapott támogatási összeget megfelelően felhasználjuk, **a műszaki tartalom módosításra volt szükség, röviden összefoglalva az alábbiak szerint:**

**BM pályázat módosított tartalma**: A **fűtés korszerűsítése a BM pályázatból kikerült** és a **fennmaradó költségből megvalósításra került a belső és külső nyílászárók cseréje**, **amik nem érintik az óvoda azon részeit melyek ebben a pályázatban nem támogathatóak (tornaszoba, tálaló, konyhai dolgozók öltöző, konyha)**. A**napelemes rendszer és az épület akadálymentesítése viszont ebből a pályázatból valósul meg** a szükséges javítási munkák, mosókonyha, tároló és közlekedő burkolat cseréjével.

**TOP pályázat tartalma:  Az elmúlt években az óvoda többször beázott, a tetőszigetelés nem végezte a feladatát, így önerőből a tető szigetelése megvalósult az épület állagmegóvása érdekében, így ez a munkanem a pályázatból kikerült. Bekerült viszont a fennmaradó (BM pályázatban nem támogatott rész) nyílászáróknak a kicserélése**, a **komplett óvodai fűtéskorszerűsítés, a fűtéshez kialakítandó új gázellátása**, melyhez jogszabályi követelmény a konyha szellőztetésének megfelelő kialakítása, homlokzati hőszigetelése, villámvédelem kialakítása, burkolatok cseréje, szaniterek cseréje, elektromos rendszer átalakítása. Ennek a költsége bruttó 91.694.000, Ft. A fennmaradó 4.659.630,- Ft a költségtartalék, tekintettel az anyagárak nagymértékű emelkedésére.

Mindezen felújítási munkálatok miatt a **Varázsceruza Óvoda a 2022/2023-as nevelési évben az óvodai ellátás szünetel.**

Az intézményvezető tájékoztatása alapján a gyerekeket el tudják helyezni másik óvodában, tehát az óvodai nevelés másik feladatellátási helyen kerül biztosításra. Ez esetben nincs szükség rendkívüli szünet elrendelésére.

A Varázsceruza óvodában 3 óvodai csoport működik. Mindhárom csoport a Minimanó Óvodában (4440 Tiszavasvári, Vasvári Pál u. 67/a. szám) kerül elhelyezésre. Tekintettel arra, hogy az érintett szülőket időben szükséges tájékoztatni a változásról, a határozat-tervezet mellékletét képező tájékoztató levél került kiadásra, melynek kérem utólagos jóváhagyását. Az érintett szülők tájékoztatásáról az intézményvezető gondoskodott.

Kérem a Tisztelt Képviselő-testületet, hogy az előterjesztést megtárgyalni, és a határozat-tervezetet jóváhagyni szíveskedjen.

Tiszavasvári, 2022. augusztus 26.

**Szőke Zoltán**

**polgármester**

**Határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…./2022. (…...) Kt. sz.**

**határozata**

**A Varázsceruza Óvodában történő ellátás szünetelésének utólagos jóváhagyásáról**

Tiszavasvári Város Önkormányzata Képviselő-testülete „A Varázsceruza Óvodában történő ellátás szünetelésének utólagos jóváhagyásáról” szóló előterjesztést megtárgyalta és az alábbi határozatot hozza:

1. Utólagosan jóváhagyja a Tiszavasvári Egyesített Óvodai Intézmény Varázsceruza Óvodájában (4440 Tiszavasvári, Gombás András u. 8.B. szám) az óvodai ellátás szünetelését a 2022/2023-as nevelési évre vonatkozóan a határozat 1. melléklete szerinti tartalomnak megfelelően.

Határidő: azonnal Felelős: Szőke Zoltán polgármester

…/2022. (…….) Kt. sz. hat 1. melléklete

